స్మారక మందిరంగా ‘వేద నిలయం’హైకోర్టు రిటైర్డ్ జడ్జికి విచారణ బాధ్యతతమిళనాడు సీఎం పళనిస్వామి ప్రకటనచిన్నమ్మకు షాక్.. విలీనానికి లైన్ క్లియర్!చెన్నై, ఆగస్టు 17 (ఆంధ్రజ్యోతి): అన్నాడీఎంకే వర్గాల విలీనమే లక్ష్యంగా తమిళనాడు సీఎం పళనిస్వామి గురువారం కీలక నిర్ణయాలు ప్రకటించారు. చిన్నమ్మ, పార్టీ ప్రధాన కార్యదర్శి శశికళకు గట్టి షాకిచ్చారు. జయ మృతిపై నిజానిజాలు తేల్చేందుకు మద్రాసు హైకోర్టు రిటైర్డ్ జడ్జి నేతృత్వంలో ప్రత్యేక విచారణ కమిషన్ ఏర్పాటు చేస్తున్నట్లు వెల్లడించారు. గురువారం సచివాలయంలో తొలిసారిగా ఏర్పాటు చేసిన విలేకరుల సమావేశంలో తన సీనియర్ మంత్రులు డి.జయకుమార్, దిండిగల్ శ్రీనివాసన్, పి.తంగమణిలతో కలిసి  పళనిస్వామి మాట్లాడారు. రిటైర్డ్ జడ్జి ఎవరన్నది తర్వాత ప్రకటిస్తామన్నారు. ఈ కమిషన్లో పలువురు న్యాయమూర్తులు, న్యాయ నిపుణులు కూడా ఉంటారని చెప్పారు. అలాగే జయ నివాసం ‘వేద నిలయం’ (పొయె్సగార్డెన్)ను స్మారక మందిరంగా రూపొందిస్తామని చెప్పారు. ఈ నివాసాన్ని ఇక నుంచి ప్రజలు సందర్శించవచ్చని, ఆ మేరకు చర్యలు చేపట్టనున్నట్లు వెల్లడించారు. గత ఏడాది సెప్టెంబరు 22న అపోలో ఆస్పత్రిలో చేరిన జయ.. డిసెంబరు 5వ తేదీన కన్నుమూసిన విషయం తెలిసిందే. ఆమె మరణంపై పలు అనుమానాలు వ్యక్తమవుతున్నాయి. తాము విలీనం కావాలంటే దినకరన్, శశికళలకు పార్టీ నుంచి ఉద్వాసన పలకడంతో పాటు జయ మరణంపై సీబీఐతో దర్యాప్తు చేయించాలని మాజీ ముఖ్యమంత్రి ఒ.పన్నీర్సెల్వం డిమాండ్ చేస్తున్న విషయం తెలిసిందే. న్యాయవిచారణకు ఆదేశిస్తే జయకు అందించిన చికిత్సలకు సంబంధించిన ఫోటోలు, వీడియో క్లిప్పింగులు ఇస్తామని శశికళ మేనల్లుడు జయానంద్ బుధవారం తెలిపారు. మర్నాడే సీఎం న్యాయవిచారణకు ఆదేశించడం గమనార్హం. అయితే తాము డిమాండ్ చేస్తున్నట్లుగా సీబీఐతోనే దర్యాప్తు జరిపించాలని ఓపీఎస్ వర్గానికి చెందిన పలువురు నేతలు డిమాండ్ చేశారు. సీనియర్ నేత కేపీ మునుస్వామి మాట్లాడుతూ.. రిటైర్డ్ జడ్జితో న్యాయవిచారణ చేయిస్తామన్న సీఎం వ్యాఖ్యలతో తాము సంతృప్తిగా లేమన్నారు. మరో నేత మాఫోయ్ పాండ్యరాజన్ మాత్రం పళనిస్వామి నిర్ణయంపై హర్షం వ్యక్తం చేశారు. తాము కోరిన మూడు డిమాండ్లను సీఎం నెరవేర్చారని, అయితే న్యాయవిచారణ కాకుండా సీబీఐతో విచారణ చేయిస్తే బావుండేదని వ్యాఖ్యానించారు.ఈ నిర్ణయాలతో ఓపీఎస్, ఈపీఎస్ వర్గాల విలీనానికి మార్గం పూర్తిగా సుగమమైంది. తాజా పరిణామాలపై చర్చించేందుకు పన్నీర్ శుక్రవారం ఉదయం తన వర్గంతో భేటీ అవుతున్నారు.శశికళను దూరం చేసేందుకే: డీఎంకే, కాంగ్రెస్శశికళను పార్టీ నుంచి దూరం చేసేందుకే ముఖ్యమంత్రి ఈ న్యాయవిచారణ డ్రామాకు తెరదీశారని డీఎంకే, కాంగ్రెస్ విమర్శించాయి. శశికళను పొమ్మన లేక పొగబెట్టిన చందంగా న్యాయవిచారణ పేరుతో పార్టీ నుంచి వెళ్లగొట్టేందుకు బీజేపీ రచించిన వ్యూహంలో భాగంగానే పళనిస్వామి ఈ ప్రకటన చేశారని డీఎంకే అధికార ప్రతినిధి టీకేఎస్ ఇళంగోవన్ ఆరోపించారు. పీసీసీ అధ్యక్షుడు తిరునావుక్కరసర్, కాంగ్రెస్ సీనియర్ నేత పీటర్ ఆల్ఫోన్స్ మీడియాతో మాట్లాడుతూ.. జయ మరణించిన 8 నెలలకు ఎడప్పాడికి జ్ఞానోదయం కలగడం శోచనీయమన్నారు. జయ నివాసాన్ని స్మారకమందిరంగా చేయడానికి ఆమె వారసులతో ప్రభుత్వం మాట్లాడిందో లేదో స్పష్టం చేయాలని డిమాండ్ చేశారు. ఇందులో ఉన్న న్యాయపరమైన చిక్కులను పట్టించుకోకుండా.. ఓపీఎస్తో జత కట్టాలన్న హడావుడిలో ఈపీఎస్ నిర్ణయం తీసుకున్నారని విమర్శించారు.స్వాగతించిన అపోలోజయలలిత మృతిపై న్యాయవిచారణకు ఆదేశించడాన్ని అపోలో ఆస్పత్రి స్వాగతించింది. వాస్తవాలు వెల్లడవుతాయని పేర్కొంది. జయకు తాము అందించిన మేలైన చికిత్స వివరాలను కమిషన్కు వెల్లడిస్తామని గురువారం ఓ ప్రకటనలో తెలిపింది. తమ ఆస్పత్రి సీనియర్ వైద్యనిపుణులు, చెన్నై నగరంలోని వైద్యులు, ఢిల్లీ ఎయిమ్స్ వైద్యులు, బ్రిటన్, అమెరికా, సింగపూర్లకు చెందిన సీనియర్ వైద్యులందరూ జయను రక్షించేందుకు శతవిధాలా ప్రయత్నించారని పేర్కొంది.
smaraka mandiramgaa ‘vedha nilayam’hycortu retired jadjiki vichaarana baadhyatatamilanaadu cm palaniswamy prakatanachinnammaku shak.. viliinaaniki line clier!chennai, aagastu 17 (aandhrajyoti): annadienke vargala vileename lakshyamgaa tamilanadu cm palaniswamy guruvaram keelaka nirnayaalu prakatinchaaru. chinnamma, party pradhaana kaaryadarsi sasikalaku gatti shaakichaaru. jaya mrutipai nijaanijaalu telchenduku madrasu hycortu retired jadji netrutvamlo pratyeka vichaarana kamishan erpaatu chestunnatlu velladinchaaru. guruvaram sachivaalayamlo tolisaarigaa erpaatu chesina vilekarula samavesamlo tana seanier mantrulu di.jayakumar, dindigal srinivasan, pi.tangamanilato kalisi  palaniswamy matladaru. retired jadji evarannadi tarvaata prakatistaamannaaru. ee kamishanlo paluvuru nyaayamuurtulu, nyaaya nipunulu kuudaa untaarani cheppaaru. alaage jaya nivasam ‘vedha nilayam’ (poysagarden)nu smaraka mandiramgaa roopondistaamani cheppaaru. ee nivaasaanni ika nunchi prajalu sandarsinchavacchani, aa meraku charyalu chepattanunnatlu velladinchaaru. gatha edaadi septembaru 22na apolo aaspatrilo cherina jaya.. disembaru 5va tedeena kannumuusina vishayam telisinde. aame maranampai palu anumaanaalu vyaktamavutunnaayi. taamu vileenam kavalante dinakaran, sasikalalaku party nunchi udvaasana palakadamtho paatu jaya maranampai cbito daryaaptu cheyinchaalani maji mukhyamantri o.pannirselvam demand chestunna vishayam telisinde. nyaayavichaaranaku aadesiste jayaku andinchina chikitsalaku sambandhinchina photolu, veedio klippingulu istamani sasikala menalludu jayanand budhavaaram telipaaru. marnade cm nyaayavichaaranaku aadesinchadam gamanarham. ayithe taamu demand chestunnatlugaa cbithone daryaaptu jaripinchaalani ops vargaaniki chendina paluvuru nethalu demand chesaru. seanier netha kepi munuswamy maatlaadutuu.. retired jadjitho nyaayavichaarana cheyistamanna cm vyaakhyalatho taamu santruptigaa lemannaru. maro netha mafoy pandyarajan maatram palaniswamy nirnayampai harsham vyaktam chesaru. taamu korina moodu demandlanu cm neraverchaarani, ayithe nyaayavichaarana kakunda cbito vichaarana cheyiste bavundedani vyaakhyaaninchaaru.ee nirnayaalato ops, eps vargala viliinaaniki maargam puurtigaa sugamamaindi. taja parinaamaalapai charchinchenduku pannir sukravaaram udayam tana vargamtho bheti avutunnaaru.sasikalanu dooram chesenduke: dmca, kaangressasikalanu party nunchi dooram chesenduke mukhyamantri ee nyaayavichaarana draamaaku teradeesaarani dmca, congress vimarsinchaayi. sasikalanu pommana leka pogabettina chandamgaa nyaayavichaarana paerutho party nunchi vellagottenduku bgfa rachinchina vyuuhamloo bhagamgane palaniswamy ee prakatana chesarani dmca adhikara pratinidhi tks ilangovan aaropinchaaru. pcc adhyakshudu tirunavukkarasar, congress seanier netha peater alphones meediatho maatlaadutuu.. jaya maraninchina 8 nelalaku edappadiki ghnaanodayam kalagadam sochaneeyamannaaru. jaya nivaasaanni smaarakamandiramgaa cheyadaaniki aame vaarasulatoe prabhutvam matladindo ledho spashtam cheyalani demand chesaru. indulo unna nyaayaparamaina chikkulanu pattinchukokunda.. opsto jatha kattalanna hadavudilo eps nirnayam teesukunnaarani vimarsinchaaru.swaagatinchina apolojayalalita mrutipai nyaayavichaaranaku aadesinchadaanni apolo aaspatri swaagatinchindi. vaastavaalu velladavutaayani perkondi. jayaku taamu andinchina melaina chikitsa vivaraalanu kamishanku velladistaamani guruvaram oo prakatanalo telipindi. tama aaspatri seanier vaidyanipunulu, chennai nagaramloni vaidyulu, dhilli aims vaidyulu, briton, america, singapurlaku chendina seanier vaidyulandaruu jayanu rakshinchenduku satavidhaalaa prayatninchaarani perkondi.